PAVIRTINTA

Klaipėdos rajono savivaldybės

visuomenės sveikatos biuro

direktoriaus 2021 m. gruodžio 22 d. įsakymu Nr. N-237

**KLAIPĖDOS RAJONO SAVIVALDYBĖS VISUOMENĖS SVEIKATOS BIURO 2022-2024 METŲ KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

1. Klaipėdos rajono savivaldybės visuomenės sveikatos biuras (toliau – Biuras) 2022–2024 metų korupcijos prevencijos programos (toliau – Programa) paskirtis yra užtikrinti Klaipėdos rajono savivaldybės visuomenės sveikatos biuro 2019–2021 metų korupcijos prevencijos programos tęstinumą, užtikrinti ilgalaikę, veiksmingą ir kryptingą korupcijos prevenciją, šalinti prielaidas korupcijai atsirasti ir plisti įstaigoje. Programa siekiama ugdyti darbuotojų ir visuomenės nepakantumą korupcijai, aktyviai remti korupcijos prevencijos priemonių įgyvendinimą Biure, todėl rengiamos korupcijos prevencijos priemonės planuojamos nuoseklios, visapusiškos ir ilgalaikės.

2. Programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionalinės kovos su korupcija strategija, patvirtinta Lietuvos Respublikos Vyriausybės 2001 m. rugsėjo 4 d. nutarimu Nr. 1059 „Dėl Lietuvos Respublikos nacionalinės kovos su korupcijos strategijos“, Lietuvos Respublikos Vyriausybės 2004 m. gegužės 19 d. nutarimu Nr. 607 „Dėl padalinių ir asmenų, valstybės ar savivaldybių įstaigose vykdančių korupcijos prevenciją ir kontrolę, veiklos ir bendradarbiavimo taisyklių patvirtinimo“, Lietuvos Respublikos Sveikatos apsaugos ministro 2009 m. lapkričio 17 d. įsakymu Nr. V-924 „Dėl korupcijos prevencijos sveikatos sistemoje programos patvirtinimo“, Lietuvos Respublikos Sveikatos apsaugos ministro 2020 m.  lapkričio 6 d. įsakymu Nr. V-2521 „Dėl Šakinės korupcijos prevencijos sveikatos priežiūros sistemoje 2020–2022 metų programos patvirtinimo“, Klaipėdos rajono savivaldybės Tarybos 2020 m. gruodžio 17 d. sprendimu Nr. T11-460 „Dėl Klaipėdos rajono savivaldybės tarybos 2019 m. gruodžio 19 d. sprendimo Nr. T11-422 ,,Dėl Klaipėdos rajono savivaldybės 2020‒2022 metų korupcijos prevencijos programos patvirtinimo“ pakeitimo“.

3. Programos strateginės kryptys yra:

3.1. korupcijos prevencija;

3.2. antikorupcinis švietimas.

4. Programoje vartojamos sąvokos suprantamos taip, kaip jos yra apibrėžtos Lietuvos Respublikos korupcijos prevencijos įstatyme ir kituose teisės aktuose.

5. Už korupcijos prevenciją ir Programos įgyvendinimą Biure atsako Biuro direktoriaus įsakymu paskirtas asmuo.

6. Programa įgyvendinama pagal Programos įgyvendinimo priemonių planą, kuris nustato įgyvendinimo priemones, jų vykdymo terminus bei vykdytojus ir yra neatskiriama šios Programos dalis. Už konkrečių Programoje numatytų priemonių įgyvendinimą pagal kompetenciją atsako Programos įgyvendinimo priemonių plane nurodyti darbuotojai.

7. Programa parengta 2022-2024 metų laikotarpiui.

**II SKYRIUS**

**KORUPCIJOS PRIELAIDŲ ANALIZĖ**

8. Biuro aplinkos analizė atliekama vadovaujantis institucinio strateginio planavimo aplinkos analizės principais ir apima išorinių ir vidinių veiksnių, grėsmių ir galimybių analizę.

9. Bendros korupcijos prielaidos Biure:

9.1. socialinės (santykinai maži darbuotojų atlyginimai);

9.2. teisinės (Lietuvos Respublikos sveikatos apsaugos sistemos kokybės sistemų ir reglamentų stoka, teisės aktų netobulumas, dažnas jų keitimas);

9.3. visuomenės pilietiškumo stoka (visuomenės požiūrio į korupciją neapibrėžtumas ir prieštaringumas, nesipriešinimas korumpuotiems valstybės tarnautojams bei sveikatos sistemos darbuotojams, piliečių nenoras dalyvauti antikorupcinėje veikloje);

9.4. specifinės prielaidos (visuomenės sveikatos priežiūros įstaigos atliekami viešieji pirkimai).

10. Biuro veiklos sritys, kuriuose galima korupcijos pasireiškimo tikimybė:

10.1. prekių, paslaugų ir (ar) darbų pirkimai;

10.2. mokamų visuomenės sveikatos priežiūros paslaugų (privalomųjų pirmosios pagalbos, higienos įgūdžių bei alkoholio ir narkotikų žalos žmogaus sveikatai kursai) teikimas.

11. Biuras įgyvendina šias priemones, kurios padeda kovoti su korupcija:

11.1. Biuro internetiniame puslapyje skelbiamos Biuro darbuotojų, susidūrusių su galima korupcinio pobūdžio veika, elgesio taisyklės;

11.2. Biuro darbuotojai pasirašytinai supažindinami su Darbuotojų, susidūrusių su galima korupcinio pobūdžio nusikalstama veika, elgesio taisyklėmis.

11.3. Programos įgyvendinimo laikotarpiu Biuro internetiniame puslapyje skelbiama informacija apie numatomus vykdyti viešuosius pirkimus, paskelbtos viešųjų pirkimų taisyklės, paviešinama informacija apie atliktus viešuosius pirkimus;

11.4. informacija apie laisvas darbo vietas skelbiama Biuro internetiniame puslapyje skiltyje „Laisvos darbo vietos“ ir kituose skelbimų portaluose.

**III SKYRIUS**

**KLAIPĖDOS RAJONO SAVIVALDYBĖS VISUOMENĖS SVEIKATOS BIURO 2019–2021 METŲ KORUPCIJOS PREVENCIJOS PROGRAMOS BEI PROGRAMOS PRIEMONIŲ PLANO ĮGYVENDINIMO REZULTATAI**

12. Klaipėdos rajono savivaldybės visuomenės sveikatos biuro korupcijos prevencijos 2019-2021 metų programa buvo patvirtinta Klaipėdos rajono savivaldybės visuomenės sveikatos biuro direktoriaus 2018 m. rugsėjo 28 d. įsakymu Nr. N-87. Kartu su šia programa patvirtintas ir programos įgyvendinimo priemonių planas.

13. Įstaigos interneto svetainės skyriuje ,,Korupcijos prevencija“ buvo skelbiama informacija apie patvirtintą Klaipėdos rajono savivaldybės visuomenės sveikatos biuro korupcijos prevencijos 2019-2021 metų programą ir jos vykdymą, kitų įstaigų korupcijos prevencijos programų priemonių ar veiksmų vykdymą.

14. Šios programos įgyvendinimo priemonių plano vykdymo ataskaitos paskelbtos viešai Biuro svetainėje.

**IV SKYRIUS**

**PROGRAMOS TIKSLAI, UŽDAVINIAI IR VERTINIMO KRITERIJAI**

15. Programos tikslas – užtikrinti veiksmingos ilgalaikių antikorupcinių priemonių sistemos veikimą Biure, didinti Biuro darbuotojų atsparumą korupcijai.

16. Korupcijos prevencijos srityje siekiama nustatyti korupcijos priežastis, sąlygas ir jas šalinti.

17. Antikorupcinio informavimo srityje siekiama plėtoti antikorupcinį švietimą, į antikorupcinę veiklą įtraukti darbuotojus ir visuomenę.

18. Programos uždaviniai yra šie:

18.1. formuoti ir vykdyti kryptingą korupcijos prevencijos politiką Biure, užtikrinti numatytų programos įgyvendinimo priemonių įvykdymą;

18.2. šviesti ir informuoti darbuotojus ir visuomenę apie Biure vykdomą antikorupcinę veiklą;

18.3. didinti darbuotojų patikimumą, lojalumą, sąmoningumą, principingumą, motyvuojant juos neimti, neduoti kyšio, pranešti apie korupciją;

18.4. užtikrinti efektyvią korupcijos prevencijos ir priežiūros vykdymo ir kontrolės sistemą;

18.5. užtikrinti informacijos apie Biure teikiamas paslaugas viešumą, skaidrumą ir atskaitingumą;

18.6. užtikrinti viešųjų pirkimų skaidrumą.

19. Programos rezultatyvumas nustatomas vadovaujantis kiekybės ir kokybės kriterijais:

19.1. įvykdytų ir neįvykdytų Programos įgyvendinimo priemonių skaičiumi;

19.2. Programos priemonių įgyvendinimu nustatytais terminais;

19.3. pranešimų ir skundų apie galimas korupcinio pobūdžio nusikalstamas veikas skaičiumi ir jų santykiu;

19.4. pravestų antikorupcinių mokymų skaičiumi;

19.5. antikorupciniuose renginiuose dalyvavusių asmenų skaičiumi.

20. Kiekvienas konkretus korupcijos prevencijos ir antikorupcinio švietimo uždavinys ir priemonė vertinami pagal Programos įgyvendinimo priemonių plane nustatytus laukiamo rezultato vertinimo kriterijus.

**V SKYRIUS**

**PROGRAMOS ĮGYVENDINIMAS, STEBĖSENA, VERTINIMAS,**

**KONTROLĖ**

21. Programos tikslams pasiekti ir uždaviniams įgyvendinti sudaromas Klaipėdos rajono savivaldybės visuomenės sveikatos biuro 2022-2024 metų korupcijos prevencijos programos įgyvendinimo priemonių planas (priedas), kuris nustato korupcijos prevencijos priemones, jų įgyvendinimo terminus bei vykdytojus.

22. Programos įgyvendinimą organizuoja ir Priemonių plano stebėseną bei kontrolę vykdo Biuro darbuotojas, atsakingas už korupcijos prevencijos kontrolę.

**VI SKYRIUS**

**BAIGIAMOSIOS NUOSTATOS**

23. Apie įgyvendintas Programos priemonių plane numatytas priemones informuojama Biuro interneto svetainėje.

24. Su patvirtinta Programa ir jos įgyvendinimo priemonių planu supažindinami Biuro darbuotojai.

25. Patvirtinta Programa ir jos įgyvendinimo priemonių planas skelbiami Biuro interneto svetainėje.

\_\_\_\_\_\_\_\_\_\_\_